Brandweerman glimlag ná hy nou sy passie uitleef | Netwerk24
Brandweerman glimlag ná hy nou sy passie uitleef
Hy het nog altyd ’n passie gehad om mense te help en om ’n lewe te red.
Só sê Gary Bailey (24) oor sy besluit om ’n brandbestryder te word.
Bailey, van Cloetesville, is een van 32 brandbestryders wat onlangs gegradueer het.
Hy is tans besig met sy tweede seisoen as brandbestryder vir die Kaapse Wynland-distriksmunisipaliteit in Stellenbosch.
Bailey het ná skool ’n IT-kursus gevolg, maar wou altyd in die brandweerdiens werk.
“Ek het altyd gesoek na geleenthede om ’n brandweerman te word. Dis baie lekker. ’n Mens het so baie avonture in die brandweerdiens. Sekere brande is lekker om te bestry, maar ander put jou baie gou uit.”
Ten spyte van lang skofte van 24 uur, geniet Bailey sy werk baie.
Volgens Bailey is die eienskappe van ’n goeie brandbestryder dat jy baie bewus moet wees van jou omgewing, fisiek fiks en sterk moet wees en dat jy uithouvermoë moet het.
“Jy moet ten alle tye gefokus wees.”